Procurorii DNA Ploiești cer mandat de arestare european pentru fostul parlamentar Sebastian Ghiță, care este de negăsit de mai bine de două săptămâni.

Foto: Inquam Photos / Octav Ganea

Procurorii au transmis sesizarea I.P.J. Prahova – Serviciul de Investigații Criminale către Înalta Curte de Casație și Justiție în vederea emiterii mandatului european de arestare și a cererii de urmărire internațională pentru Sebastian Ghiță, anunță un comunicat al DNA.

Mandatul european de arestare este solicitat în vederea predării inculpatului, fiind aplicabil în țările Uniunii Europene, iar cererea de urmărire internațională este necesară în vederea predării inculpatului, fiind aplicabilă în țările ce nu fac parte din Uniunea Europeană.

Magistraţii Curţii Supreme au decis ieri emiterea unui mandat de arestare preventivă pe numele lui Sebastian Ghiță. Totodată, Ghiţă a fost dat în urmărire generală.